BG ECB-PUBLIC  
 
СТАНОВИЩЕ  НА ЕВРОПЕЙСКАТА  ЦЕНТРАЛНА  БАНКА  
от 3 юни 2016 година   
относно  вътрешния  одит  на Българската  народна  банка  
(CON/2016/30) 
 
Въведение  и правно  основание  
На 27 април  2016 г. Европейската  централна  банка  (ЕЦБ) получи  искане  от Народното  събрание  
на Република  България  за становище  относно  проект  на закон  за изменение  и допълнение  на 
Закона  за вътрешния  одит  в публичния  сектор , с който  се изменя  Законът  за Българската  народна  
банка  (БНБ) (наричан  по-долу  „законопроектът “). 
ЕЦБ е компетентна  да даде  становище  на основание  член  127, параграф  4 и член  282, параграф  5 
от Договора  за функционирането  на Европейския  съюз  и член  2, параграф  1, трето  тире  от 
Решение  98/415/ЕО на Съвета1, тъй като законопроектът  се отнася  до национална  централна  
банка . Управителният  съвет  прие  настоящото  становище  съгласно  член  17.5, изречение  първо  от 
Процедурния  правилник  на Европейската  централна  банка . 
 
1.  Цел на законопроекта  
1.1 Със законопроекта  се цели  да се измени  Законът  за БНБ с оглед  на подобряването  на 
организацията  и правната  уредба  на вътрешния  одит  на БНБ. В законопроекта  се 
предвижда , че вътрешният  одит  на БНБ се осъществява  от звено  за вътрешен  одит , 
ръководено  от главен  одитор . За да бъдат  назначени , главният  одитор  на БНБ и одиторите  в 
звеното  за вътрешен  одит  трябва  да отговарят  на изискванията , предвидени  в Закона  за 
вътрешния  одит  в публичния  сектор2. 
1.2 Съгласно  законопроекта  вътрешният  одит  на БНБ се осъществява  в съответствие  с 
Международните  стандарти  за професионалната  практика  по вътрешен  одит , Етичния  
кодекс  на вътрешните  одитори , правилата  на Комитета  на вътрешните  одитори  на 
Европейската  система  на централните  банки  (ЕСЦБ ) и правилата  за работа , приети  от 
Управителния  съвет  на БНБ. 
1.3 В законопроекта  се предвижда , че целите , правомощията , отговорностите , планът  и отчетът  
за дейността  на вътрешния  одит  на БНБ се одобряват  от Управителния  съвет  на БНБ. 
                                                 
1  Решение  98/415/E О на Съвета  от 29 юни 1998 г. за консултирането  на националните  власти  с Европейската  
централна  банка  по отношение  на проектите  за законодателни  разпоредби  (OВ L 189, 3.7.1998 г., стр. 42). 
2  Вж. чл. 19, ал. 2 от Закона  за вътрешния  одит  в публичния  сектор .  
ECB-PUBLIC  
2  
2. Забележки  
2.1 ЕЦБ приветства  факта , че със законопроекта  се пояснява , че вътрешният  одит  на БНБ се 
осъществява  в съответствие  с Международните  стандарти  за професионалната  практика  по 
вътрешен  одит  и правилата  на Комитета  на вътрешните  одитори  на ЕСЦБ . Във връзка  с 
това  правилникът  за одит  на Евросистемата /ЕСЦБ  и единния  надзорен  механизъм3 (наричан  
по-долу  „правилникът  за одит “) препраща  към Международните  стандарти  за 
професионалната  практика  по вътрешен  одит  на Института  на вътрешните  одитори  
(наричани  по-долу  „стандартите  на Института  на вътрешните  одитори “)4 и Етичния  кодекс  на 
Института  на вътрешните  одитори5 и ги допълва . По-специално , стандарт  1210 на Института  
на вътрешните  одитори , който  е отразен  в правилника  за одит , предвижда , че вътрешните  
одитори  трябва  да притежават  необходимите  знания , умения  и други  способности  за 
изпълнение  на индивидуалните  им отговорности . Освен  това  дейността  по вътрешен  одит  
като цяло  трябва  да притежава  или да осигури  необходимите  знания , умения  и други  
способности  за изпълнение  на отговорностите  си. 
2.2 В този контекст  със законопроекта  от главния  одитор  на БНБ и одиторите  в звеното  за 
вътрешен  одит  се изисква  да отговарят  на изискванията  за назначаване  на вътрешни  
одитори , определени  в Закона  за вътрешния  одит  в публичния  сектор6. В съответствие  с 
тези изисквания  вътрешните  одитори  трябва  да притежават  сертификат  „вътрешен  одитор  в 
публичния  сектор “, издаден  от министъра  на финансите , сертификат  „сертифициран  
вътрешен  одитор “ от Института  на вътрешните  одитори  (Certified Internal Auditor of the 
Insitute of Internal Auditors) или сертификат  „сертифициран  одитор  в публичния  сектор “ от 
Института  на вътрешните  одитори  (Certified Government Auditing Professional of the Institute of 
Internal Auditors)7. Във връзка  с това  ЕЦБ отбелязва , че Институтът  на вътрешните  одитори  
насърчава  вътрешните  одитори  да демонстрират  компетентността  си чрез  придобиването  на 
подходящи  сертификати  и квалификации8. Съгласно  законопроекта  от вътрешните  одитори  
се изисква  да притежават  един  от тези сертификати  при назначаването  си. Въпреки  че това  
изискване  не съответства  на конкретна  препоръка  на Института  на вътрешните  одитори , 
ЕЦБ безспорно  приема  целта  да се осигури  наличието  на формални  професионални  
квалификации  за изпълнението  на функцията  по вътрешен  одит . Ограничаването  до 
конкретни  сертификати  обаче  може  да доведе  до неоснователна  дискриминация  срещу  
други  подходящи  и международно  признати  сертификати  и квалификации  в областта  на 
                                                 
3  Публикуван  на уебсайта  на ЕЦБ www.ecb.europa.eu. 
4  Стандартите  на Института  на вътрешните  одитори  са публикувани  на уебсайта  на Института  на вътрешните  
одитори  www.theiia.org. 
5  Етичният  кодекс  на Института  на вътрешните  одитори  е публикуван  на уебсайта  на Института  на вътрешните  
одитори  www.theiia.org. 
6  Вж. чл. 22, ал. 4 от законопроекта . 
7  Вж. чл. 19, ал. 2 и §1 от Закона  за вътрешния  одит  в публичния  сектор . 
8  Вж. тълкуванието  към стандарт  1210 на Института  на вътрешните  одитори . 
ECB-PUBLIC  
3 одита , контрола , управлението  на риска , борбата  с измами  и корпоративното  управление9. 
Освен  това  сертификатът  „вътрешен  одитор  в публичния  сектор “ не изглежда  да 
съответства  на специфичните  задачи  на една  централна  банка  и може  да се окаже  по-
неподходящ  за изпълнението  на функцията  по вътрешен  одит  на централната  банка , 
отколкото  изискването  за висше  образование  в съответната  област . Поради  това  ЕЦБ 
препоръчва  да се отдаде  сериозно  внимание  на това  да не се ограничава  неоснователно  
наборът  на технически  експерти  с подходящи  квалификации  в звеното  за вътрешен  одит  на 
БНБ, тъй като това  може  да засегне  правилния  баланс  и комбинация  от умения  в рамките  на 
функцията  по вътрешен  одит , като в резултат  от това  може  да се засегне  самостоятелността  
на БНБ при решаването  на кадрови  въпроси , както  е посочено  в параграф  2.3. 
2.3 ЕЦБ счита , че датата , на която  законопроектът  влиза  в сила , определена  в момента  за 
1 януари  2017 г., внася  известна  несигурност  по отношение  на прилагането  на разпоредбата , 
тъй като главният  одитор  на БНБ и одиторите  в звеното  за вътрешен  одит  ще трябва  да 
придобият  сертификатите , посочени  в параграф  2.2 от настоящото  становище , преди  тази 
дата , освен  ако вече  ги притежават10. Както  се отбелязва  в предишни  доклади  на ЕЦБ за 
конвергенцията , самостоятелността  при решаването  на кадрови  въпроси , аспект  на 
принципа  на финансова  независимост  на централната  банка , предполага , че националната  
централна  банка  не може  да бъде  поставяна  в положение , в което  тя упражнява  ограничен  
контрол  или въобще  не упражнява  такъв  върху  персонала  си или в което  правителството  на 
държава  членка  може  да влияе  върху  кадровата  ѝ политика . ЕЦБ счита , че е важно  
Народното  събрание  на Република  България  да осигури , че в законопроекта  е предвидено  
достатъчно  време , за да се даде  възможност  на главния  одитор  на БНБ и на одиторите  в 
звеното  за вътрешен  одит  да изпълнят  новите  изисквания  за сертификация . Поради  това  
ЕЦБ препоръчва  решението  относно  датата  на влизане  в сила  да бъде  взето  в условията  на 
тясно  и ефективно  сътрудничество  с БНБ, като надлежно  се вземе  предвид  позицията  на 
последната  с цел да се запази  самостоятелността  на БНБ при решаването  на кадрови   
въпроси . 
 
Настоящото  становище  ще бъде  публикувано  на уебсайта  на ЕЦБ. 
 
Съставено  във Франкфурт  на Майн  на 3 юни 2016 година . 
[подпис ] 
Председател  на ЕЦБ 
Mario DRAGHI 
                                                 
9   Такива  са сертификатите , издавани  от Асоциацията  на дипломираните  експерт -счетоводители  (Association of 
Chartered Certified Accountants), и сертификатите  „сертифициран  публичен  счетоводител “ (Certified Public 
Accountant), „ дипломиран  финансов  анализатор “ (Chartered Financial Analyst), „ сертифициран  експерт  по 
разкриване  на измами “ (Certified Fraud Examiner) и „сертифициран  одитор  на информационни  системи “ 
(Certified Information Systems Auditor). 
10  Съгласно  Наредба  № 6 на Министъра  на финансите  от 29 юни 2006 г. изпитът  за придобиване  на 
сертификата  „вътрешен  одитор  в публичния  сектор “ се провежда  веднъж  годишно  през  месец  юни.